b'\n_START_ARTICLE_\nINN-klassifikasjon\n_START_PARAGRAPH_\nINN-klassifikasjon er et klassifiseringssystem for legemidler. INN er forkortelse for International Nonproprietary Name. Varianten rINN (recommended International Nonproprietary Name) brukes ogs\xc3\xa5. INN-navnet er det offisielle ikke-propriet\xc3\xa6re eller generiske navn som er gitt til en farmas\xc3\xb8ytisk substans etter retningslinjer gitt av Verdens helseorganisasjon (WHO). Mylderet av navngitte preparater som inneholder en gitt substans kan f\xc3\xb8re til forvirring ang\xc3\xa5ende identiteten til den aktive ingrediensen. INN-navn muliggj\xc3\xb8r kommunikasjon ved \xc3\xa5 frembringe et standardnavn for hver substans. En liknende rolle blir spilt i kjemien av IUPAC-navn, men disse er i mindre grad egnet til vanlig bruk ettersom de typisk er sv\xc3\xa6rt lange og uh\xc3\xa5ndterlige. WHO offentliggj\xc3\xb8r INN-navn p\xc3\xa5 engelsk, latin, fransk, russisk og spansk. Arabiske og kinesiske versjoner blir n\xc3\xa5 ogs\xc3\xa5 kunngjort selv om disse ikke er med i det opprinnelige opplegget.'